open-index/open-wikipedia-markdown huggingface dataset:
Queen Forever

***Queen Forever*** — ინგლისური როკ-ჯგუფ  Queen-ის მომავალი კომპილაციური ალბომი. მასში შეტანილი იქნება ე.წ. „დავიწყებული“ სიმღერები, ფრედი მერკურის ორიგინალური ვოკალით. ჩანაწერებზე ჟღერს ბას-გიტარისტ ჯონ დიკონის პარტიებიც.

დრამერ როჯერ ტეილორის მიერ ალბომი ნახსენები იქნება 2013 წლის დეკემბერში, როდესაც ითქვა, რომ იგი ბრაიან მეისთან ერთად „ალბომის მსგავს რამეს შეადგენდა“. 2014 წლის 23 მაისს მეიმ ისაუბრა მომავალი კომპილაციის შესახებ  BBC Radio Wales-ის ეთერში. ეს იქნება Queen-ის პირველი ალბომი მერკურის გამოუცემელი მასალით, 1995 წლის წლის *Made in Heaven*-ის შემდეგ. მას 2014 წლის 10 ნოემბერს ლეიბლი Hollywood Records გამოუშვებს.

## სიმღერების სია
### სტანდარტული გამოცემა
### დელუქს გამოცემა
## პერსონალი
*ფრედი მერკური&nbsp;– წამყვანი ვოკალი, ფორტეპიანო, კლავიშებიანი საკრავები, რიტმული გიტარა სიმღერაში „Crazy Little Thing Called Love“ 
*ბრაიან მეი&nbsp;– აკუსტიკური და ელექტრონული გიტარები, ბეკ-ვოკალები, ფორტეპიანო, კლავიშებიანი საკრავები, წამყვანი ვოკალები სიმღერებში „Long Away“, „'39“ და „Sail Away Sweet Sister“, დამატებითი წამყვანი ვოკალები სიმღერებში „Las Palabras de Amor“, „Who Wants to Live Forever“ და „Mother Love“ 
*როჯერ ტეილორი&nbsp;– დასარტყმელი საკრავები, ბეკ-ვოკალები, კლავიშებიანი საკრავები, წამყვანი ვოკალები, რიტმული გიტარა სიმღერაში „Drowse“
*ჯონ დიკონი&nbsp;– ბას-გიტარა, აკუსტიკური გიტარები, კლავიშებიანი საკრავები 
*მაიკლ ჯექსონი&nbsp;– დამატებითი წამყვანი ვოკალი სიმღერაში „There Must Be More to Life Than This“

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო
კატეგორია:2014 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Hollywood Records-ის კომპილაციური ალბომები
კატეგორია:ალბომები უილიამ ორბიტის პროდიუსერობით
კატეგორია:Virgin EMI Records-ის ალბომები
კატეგორია:Virgin Records-ის კომპილაციური ალბომები
იოზეფ ტისო

**იოზეფ ტისო** (; დ. 13 ოქტომბერი 1887, ბიტჩა — გ. 18 აპრილი 1947, ბრატისლავა) — სლოვაკეთის პირველი რესპუბლიკის პრეზიდენტი, თეოლოგი.

დაიბადა ქალაქ ბიტჩაში, სწავლობდა ჟილინის გიმნაზიაში, შემდეგ ნიტრის სემინარიაში, საიდანაც როგორც წარჩინებული მოსწავლე ვენის უნივერსიტეტში გააგზავნეს, რომელიც დაამთავრა 1910 წელს. ამის შემდეგ ერთხანს მსახურობდა მღვდლად, ხოლო პირველი მსოფლიო ომის დროს იყო ავსტრია-უნგრეთის არმიის კაპელანი.

1918 წლიდან სლოვაკეთის სახალხო პარტიის წევრია, რომელიც ითხოვდა ავტონომიას ჩეხოსლოვაკიის ფარგლებში. 1925 წლიდან ჩეხოსლოვაკიის პარლამენტის წევრი, ხოლო 1927-1929 წლებში ჯანმრთელობის დაცვისა და სპორტის მინისტრია. 1938 წლიდან სახალხო პარტიის ლიდერია.

1939 წლის თებერვალში გერმანელმა პოლიტიკოსებმა დაიწყეს სლოვაკი პოლიტიკოსების დარწმუნება, რომ გამოეცხადებინათ დამოუკიდებლობა. 9 მარტს ჩეხოსლოვაკიის არმიამ დაიკავა სლოვაკეთის ტერიტორია და ტისო ჩამოაშორეს ხელისუფლებას. 13 მარტს ტისო მიიღო ჰიტლერმა და ფაქტობრივად იგი აღიარა მესამე რაიხის ქვეშევრდომი სლოვაკეთის პრეზიდენტად. 14 მარტს სლოვაკეთის პარლამენტმა დამოუკიდებლობა გამოაცხადა, ტისო გახდა პრემიერ-მინისტრი, ხოლო 26 ოქტომბრიდან — პრეზიდენტი.

იგი ანტისემიტურად იყო განწყობილი და 1942 წლის 15 მაისს ხელი მოაწერა კანონს ებრაელების დეპორტაციის შესახებ. 1945 წელს ტისო ბავარიაში გაიქცა, სადაც დააპატიმრეს და დააბრუნეს ჩეხოსლოვაკიაში. გაასამართლეს სამშობლოს ღალატის მუხლით და განაჩენი შეასრულეს 1947 წლის 18 აპრილს.

## რესურსები ინტერნეტში 
*The Tiso plaque controversy 
*Slovak Jews fear campaign to make fascism respectable 
*Jozef Tiso - Slovak statehood at the bitter price of allegiance to Nazi Germany 

## სქოლიო
კატეგორია:სლოვაკეთის პრეზიდენტები
კატეგორია:სლოვაკეთის პრემიერ-მინისტრები
კატეგორია:დაბადებული 1887
კატეგორია:გარდაცვლილი 1947
კატეგორია:სიკვდილით დასჯილი პრეზიდენტები
კატეგორია:მეორე მსოფლიო ომის პოლიტიკური ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
თინათინ ყაუხჩიშვილი

**თინათინ ყაუხჩიშვილი** (დ. 10 მაისი, 1919, თბილისი — გ. 2011, იქვე) — ქართველი მეცნიერი და ფილოლოგი. ფილოლოგიის მეცნიერებათა დოქტორი, პროფესორი, საქართველოს მეცნიერებათა აკადემიის აკადემიკოსი, საქართველოს მეცნიერებათა დამსახურებული მოღვაწე (1975), სიმონ ყაუხჩიშვილის შვილი.

## ბიოგრაფია
1941 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტის ქართული ენისა და ლიტერატურის განყოფილება. 1945–1999 წლებში იყო საქართველოს მეცნიერებათა აკადემიის ისტორიის ინსტიტუტის უფროსი მეცნიერ-თანამშრომელი, ხოლო 1999 წლიდან 2006 წლამდე საქართველოს ეროვნული აკადემიის ისტორიისა და ეთნოგრაფიის ინსტიტუტის წამყვანი მეცნიერ-თანამშრომელი.

მისი სამეცნიერო საქმიანობა მოიცავდა ბერძნულ ეპიგრაფიკას, ანტიკურ წყაროებს საქართველოს შესახებ, ასევე ანტიკურ ლიტერატურას, კერძოდ,  ძველბერძნულ ენას. არის 120-მდე სამეცნიერო ნაშრომის ავტორი. კითხულობდა ლექციებს თბილისის, ლენინგრადის (ახლანდელი სანქტ-პეტერბურგი), იენისა და ლაიფციგის უნივერსიტეტებში.

არის საქართველოს მეცნიერებათა დამსახურებული მოღვაწე (1975) და ღირსების ორდენის კავალერი (1999). ასევე მიღებული აქვს სიმონ ყაუხჩიშვილის სახელობის პრემია (2008).

## ლიტერატურა
## რესურსები ინტერნეტში 
* 
* თინათინ ყაუხჩიშვილი — ფემინიზმი და გენდერული დემოკრატია
* ხსოვნა: აკადემიკოსი თინათინ ყაუხჩიშვილი  — გაზეთი „საქართველოს რესპუბლიკა“.

## სქოლიო
კატეგორია:ქართველი ფილოლოგები
კატეგორია:დაბადებული   10 მაისი
კატეგორია:დაბადებული 1919
კატეგორია:გარდაცვლილი 2011
კატეგორია:ფილოლოგიურ მეცნიერებათა დოქტორები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს მეცნიერებათა ეროვნული აკადემიის აკადემიკოსები
თ
მიხაილ კოვაჩი

**მიხაილ კოვაჩი** (; დ. 5 აგვისტო 1930, ლიუბიშა, ჩეხოსლოვაკია — გ. 5 ოქტომბერი, 2016, ბრატისლავა, სლოვაკეთი) — სლოვაკი პოლიტიკური და სახელმწიფო მოღვაწე, სლოვაკეთის პირველი პრეზიდენტი 1993-1998 წლებში, ჩეხოსლოვაკიის ფედერალური ასამბლეის უკანასკნელი თავმჯდომარე 1992 წლის 25 ივნისიდან 31 დეკემბრამდე.

## ბიოგრაფია 
დაამთავრა ბრატისლავის ეკონომიკური უნივერსიტეტი და მუშაობდა ჩეხოსლოვაკიის სახელმწიფო ბანკში. ხავერდოვანი რევოლუციის დროს და მის შემდეგ იყო სლოვაკიის ფინანსთა მინისტრი. 1993 წელს სლოვაკეთის ეროვნულმა საბჭომ ქვეყნის პრეზიდენტად აირჩია. ქვეყნის მეთაური იყო 1998 წლამდე. მისი უფლებამოსილების ვადის გასვლის შემდეგ ქვეყანაში დაიწყო პოლიტიკური კრიზისი, რომელიც წელიწადზე მეტ ხანს გრძელდებოდა. პარლამენტი ვერ ახერხებდა ახალი პრეზიდენტის არჩევას. პოლიტიკური კრიზისი დასრულდა 1999 წლის პირველი პირდაპირი საპრეზიდენტო არჩევნების შედეგად, რომლის დროსაც პრეზიდენტად რუდოლფ შუსტერი აირჩიეს.

## რესურსები ინტერნეტში
*

კატეგორია:სლოვაკეთის პრეზიდენტები
კატეგორია:დაბადებული   5 აგვისტო
კატეგორია:დაბადებული 1930
კატეგორია:გარდაცვლილი 5 ოქტომბერი
კატეგორია:გარდაცვლილი 2016
რუდოლფ შუსტერი

**რუდოლფ შუსტერი** (; დ. 4 იანვარი 1934, კოშიცე, ჩეხოსლოვაკია) — სლოვაკი პოლიტიკური და სახელმწიფო მოღვაწე, სლოვაკეთის პრეზიდენტი 1999-2004 წლებში.

წარმოშობით კარპატელი გერმანელია.

დაამთავრა ბრატისლავის ტექნიკური ინსტიტუტი. მისი დამთავრების შემდეგ მუშაობდა ინჟინერ-დამპროექტებლად. 1983 წელს გახდა კოშიცეს მერი. მოგვიანებით იყო სლოვაკიის პარლამენტის თავმჯდომარე და ელჩი კანადაში.

1999 წლის 29 მაისს სლოვაკეთის პრეზიდენტად აირჩიეს, თანამდებობა 15 ივნისს დაიკავა. მისი პრეზიდენტობის პერიოდში 2004 წლის 29 მარტს სლოვაკეთი ოფიციალურად გახდა ნატოს წევრი.

## რესურსები ინტერნეტში 
* რუდოლფ შუსტერის ვებ საიტი 

კატეგორია:სლოვაკეთის პრეზიდენტები
კატეგორია:დაბადებული 1934
კატეგორია:დაბადებული 4 იანვარი
კატეგორია:ცოცხალი ადამიანები
სლოვაკეთის გერბი

**სლოვაკეთის გერბი** — სლოვაკეთის ერთ-ერთი სახელმწიფო სიმბოლო (დროშასა და ჰიმნთან ერთად). დამტკიცდა 1993 წლის 1 იანვარს, მას შემდეგ, რაც ჩეხოსლოვაკია ორ სუვერენულ სახელმწიფოდ - ჩეხეთად და სლოვაკეთად დაიშალა.

აღსანიშნავია, რომ სლოვაკეთის დღევანდელ გერბზე გამოსახული სიმბოლოები ჩეხოსლოვაკიის გერბზეც იყო გამოსახული ჩეხურ სიმბოლოებთან ერთად. გერბზე გამოსახული სიმბოლოები მეორდება როგორც სლოვაკეთის სახელმწიფო, ისე პრეზიდენტის დროშაზეც.

## სიმბოლოები 
### ორმაგი ჯვარი 
თანამედროვე შეფასებით, ორმაგი ჯვარის სიმბოლო წარმოიქმნა ბიზანტიის იმპერიაში IX საუკუნეში. სავარაუდოდ ეს სიმბოლო სლოვაკეთში ორმა ბიზანტიელმა მისიონერმა - წმინდა კირილემ და მეთოდემ შემოიტანეს.

ჩვეულებრივი ჯვრისაგან განსხვავებით ორმაგი ჯვრის სიმბოლური დატვირთვა და მნიშვნელობა ბოლომდე გასაგები არაა. ერთ-ერთი ვერსიით, პირველი ჰორიზონტალური მკლავი განასახიერებს ბიზანტიის იმპერატორის საერო, მეორე კი საეკლესიო ძალაუფლებას. სხვა ვერსიის თანახმად კი ერთი მკლავი განასახიერებს სიკვდილს, მეორე კი - იესო ქრისტეს მკვდრეთით აღდგომას.
### სამი მთა 
გერბზე გამოსახული სამი მთა განასახიერებს  ტატრებს, მატრასა და ფატრას მთებს, რომლებიც სიმბოლურად უნგრეთის სამეფოს ჩრდილოეთ მთიან ნაწილს წარმოადგენენ. ამ სიმბოლოს იყენებდნენ უნგრეთის მეფე ვლადისლავი და მისი მემკვიდრე ოტო ბავარიელი XIV საუკუნის დასაწყისში.
                                                                                                             
|ჩეხოსლოვაკიის გერბი.
File:Coat of arms of Slovakia (1960-1990).svg|სლოვაკეთის გერბი 1960-1990 წლებში.                                                                                       
File:Flag of the President of Slovakia.svg|სლოვაკეთის პრეზიდენტის დროშა. 
File:Flag of Slovakia.svg|სლოვაკეთის სახელმწიფო დროშა.                                                                                                                                                                        
## რესურსები ინტერნეტში 
* Heraldry and Genealogy Society of Slovakia
* Герб Словакии на странице правительства Словацкой Республики

კატეგორია:სლოვაკეთის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
ნიტრა (მდინარე)

**ნიტრა** () — მდინარე სლოვაკეთში, მდინარე ვაგის მარცხენა შენაკადი. სიგრძე 167 კმ, აუზის ფართობი 4499 კმ². სათავე აქვს დიდი ფატრის სამხრეთ კალთაზე, ზღვის დონიდან 910 მ სიმაღლეზე. ქვემო დინება მოქცეულია შუა დუნაის დაბლობის ფარგლებში. საშუალო წლიური ხარჯი ქვემო დინებაში 25 მ³/წმ. გაზაფხულზე დამახასიათებელია წყალდიდობა, ზაფხულში — წყალმცირობა. ხე-ტყის დაცურება. მდინარის ნაპირზეა ქალაქი ნიტრა.

## რესურსები ინტერნეტში 
კატეგორია:სლოვაკეთის მდინარეები
ჰრონი

**ჰრონი**  () — მდინარე სლოვაკეთში, მდინარე დუნაის მარცხენა შენაკადი სიგრძე 298 კმ, აუზის ფართობი 5453 კმ². სათავე აქვს დაბალი ტატრების სამხრეთ კალთაზე, ზღვის დონიდან 935 მ სიმაღლეზე. ზემო და შუა დინება მოქცეულია დასავლეთი კარპატების ხეობებსა და მთათაშორის ქვაბულებში, ხოლო ქვემო დინება გაშლილია შუა დუნაის დაბლობზე. წყალდიდობა გაზაფხულზეა, წყალმცირობა ზაფხულში. დასაცურებელი მდინარეა. არის ჰიდროელექტროსადგური. მდინარის ნაპირზეა ქალაქები: ბანსკა-ბისტრიცა და ზვოლენი.

## რესურსები ინტერნეტში 
კატეგორია:სლოვაკეთის მდინარეები
ტიბასოსა

**ტიბასოსა** () — ქალაქი და მუნიციპალიტეტი კოლომბიაში, ბოიაკის დეპარტამენტში. მდებარეობს ზღვის დონიდან 2.712 მეტრზე. 2005 წლის მონაცემებით, მოსახლეობა 12 463 ადამიანს შეადგენდა, სიმჭიდროვე 131.19 ადამიანი კმ²-ზე. ფართობი 95 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ტიპაკოკე

**ტიპაკოკე** () — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.914 მეტრზე. 2005 წლის მონაცემებით, მოსახლეობა 3 730 ადამიანს შეადგენდა, სიმჭიდროვე 51.81 ადამიანი კმ²-ზე. ფართობი 72 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ონდავა

**ონდავა** () — მდინარე სლოვაკეთში, მდინარე ბოდროგის მარჯვენა შენაკადი. სიგრძე 146,5 კმ, აუზის ფართობი 3400 კმ². სათავე აქვს აღმოსავლეთ ბესკიდებში. კვეთს ონდავის მაღლობს. დამახასიათებელია გაზაფხულის წყალდიდობა. საშუალო წლიური ხარჯი ქვემო დინებაში 22 მ³/წმ. ზემოთში არის ჰიდროელექტროსადგური. მდინარის ნაპირზეა ქალაქები: სვიდნიკი და სტროპკოვი. მდიდარია თევზით.

## რესურსები ინტერნეტში 
კატეგორია:სლოვაკეთის მდინარეები
ზაზა ტყეშელაშვილი

**ზაზა ტყეშელაშვილი** (დ. 19 მარტი, 1965) — ქართველი თავისუფალი სტილით მოჭიდავე და წესების გარეშე მებრძოლი, 1996 წლის ზაფხულის ოლიმპიადის მონაწილე. ამჟამად საქართველოს ჭიდაობის ფედერაციის პრეზიდიუმის წევრი.

ზაზა საქართველოს ოლიმპიური რეზერვების ცენტრის, მაშინდელი შრომითი რეზერვების ცენტრის აღზრდილია. აქ მან 1978 წელს, 13 წლის ასაკში, დაიწყო ვარჯიში მწვრთნელ ვანო ნიკოლაძის ხელმძღვანელობით.

1996 წელს ზაზა იყო იმ 8 თავისუფალი სტილით მოჭიდავეს შორის რომელიც 1996 წლის ზაფხულის ოლიმპიადაზე გაემგზავრა. ზაზა 100 კგ წონით კატეგორიაში ასპარეზობდა, პირველივე რაუნდში მისი მოწინააღმდეგე რუსეთის ოლიმპიური გუნდის სახელით მოასპარეზე გამოცდილი ქართველი მოჭიდავე, ოლიმპიური ჩემპიონი ლერი ხაბელოვი იყო. დაძაბულ ბრძოლაში ზაზა 2-0 დამარცხდა, თუმცა მიუხედავად ამისა ზაზა დამარცხებულთა ტურნირში გადაერთო სადაც ჯერ პუერტო-რიკოელ დანიელ სანჩესს მოუგო, შემდეგ კი მონღოლ დოლგოსურენგიინ სუმიიააბაზართან დამარცხდა და საბოლოოდ მე-13 პოზიცია დაიკავა.

თავისუფალი ჭიდაობის პარალელურად ზაზა აქტიურად იყო ჩართული წესების გარეშე ბრძოლებშიც, სადაც ასპარეზობდა ფსევდონიმით — გრომი (Grom). 1992-2001 წლებში მან 13 მატჩი ჩაატარა, საიდან 7 მოიგო (5 ნოკაუტით), 5 მატჩში კი მარცხი განიცადა (1 ნოკაუტით).

ზაზა ტყეშელაშვილის ძმა, ასევე ყოფილი თავისუფალი სტილით მოჭიდავე და წესების გარეშე მებრძოლი, კობა ტყეშელაშვილი, საქართველოს პანკრატიონის, გრაპლინგისა და ბელტ ვრესტლინგის ეროვნული ფედერაციის დამაარსებელი და პრეზიდენტია.

## რესურსები ინტერნეტში
* ზაზა ტყეშელაშვილის ოლიმპიური პასპორტი  sports-reference.com 

## სქოლიო
კატეგორია:დაბადებული 19 მარტი
კატეგორია:დაბადებული 1965
კატეგორია:ქართველი მოჭიდავეები თავისუფალ სტილში
კატეგორია:ვანის მუნიციპალიტეტში დაბადებულები
კატეგორია:ქართველი შერეული საბრძოლო ხელოვნების მებრძოლები
კატეგორია:ცოცხალი ადამიანები
სლოვაკეთის ჰიმნი

**სლოვაკეთის სახელმწიფო ჰიმნი** (სლოვაკ. Nad Tatrou sa blýska — ნათელი ტატრებზე) — სლოვაკეთის სახელმწიფო სიმბოლო დროშასა და გერბთან ერთად. ჰიმნი ოფიციალურად დამტკიცდა 1993 წლის 1 იანვარს. მისი მუსიკა ფოლკლორულია, ტექსტი კი 1848 წელს შექმნა ჯანკო მატუსკამ.

## ტექსტი

## რესურსები ინტერნეტში 
* ჰიმნის მუსიკა (ტექსტის გარეშე)

კატეგორია:სლოვაკეთის ეროვნული სიმბოლოები
რობი კუხიანიძე

**რობერტ (რობი) კუხიანიძე** (დ. 5 აგვისტო, 1965, ქუთაისი) — ქართველი მუსიკოსი (ვოკალი, გიტარა). პანკ-როკ ჯგუფ Outsider-ის დამაარსებელი და ლიდერი.

გადაღებულია მოკლემეტრაჟიან მხატვრულ ფილმებში „კავშირი“ (2005) და „ბოთლი ღვინო“ (2010). არის რამდენიმე ფილმის კომპოზიტორი.

## ფილმოგრაფია
*2005: „კავშირი“ რეჟ. გიორგი (გია) ბარაბაძე
*2010: „ბოთლი ღვინო“ რეჟ. შორენა თევზაძე

## კომპოზიტორი ფილმებისა
*2007:  „დუმილი“ (დოკუმენტური)  რეჟ. შორენა თევზაძე
*2007: „ბროდვეი-45“   ნიკა კოჩაროვთან ერთად  რეჟ. გიორგი მასხარაშვილი
* 2010: „ბოთლი ღვინო“  რეჟ.  შორენა თევზაძე  
* 2011:  „გული +“  ნიაზ დიასამიძესთან ერთად   რეჟ. ირაკლი ჩხიკვაძე

## რესურსები ინტერნეტში 
* რობი კუხიანიძე მუსიკასა და თეატრზე, ტერორიზმსა და ეკოლოგიაზე - © ლაშა გაბუნიას „ანარეკლი“

კატეგორია:დაბადებული 5 აგვისტო 
კატეგორია:დაბადებული 1965
კატეგორია:ქართველი როკ-მუსიკოსები
კატეგორია:ქართველი კომპოზიტორები
კატეგორია:ქართველი მომღერლები
კატეგორია:ქართველი მსახიობები
კატეგორია:ქუთაისში დაბადებულები
სლოვაკეთის დროშა

**სლოვაკეთის სახელმწიფო დროშა** — სლოვაკეთის სახელმწიფო სიმბოლო გერბსა და ჰიმნთან ერთად. დამტკიცებულია 1992 წლის 3 სექტემბერს სლოვაკეთის კონსტიტუციის თანახმად. ეს დროშა (თეთრი, ლურჯი და წითელი ზოლებით) გამოიყენება სხვა სლავურ ქვეყნებშიც (სლოვენია, რუსეთი). მათ შორის ძირითადი განსხვავება სლოვაკეთის გერბია.

## ისტორია 
სლოვაკეთის დროშა ამჟამინდელი სახით (სხვა გერბით) შეიძლება 1848 წლით დათარიღდეს. ეს დროშა სლოვაკეთში გამოიყენებოდა მეორე მსოფლიო ომის დროს და საბოლოოდ დამტკიცდა 1990 წლის 1 მარტს (გერბის გარეშე) როგორც სლოვაკეთის დროშა ჩეხოსლოვაკიის შემადგენლობაში. 1992 წლის 3 სექტემბერს მას დაემატა გერბი, 1993 წლის თებერვალში კი შეიქმნა სპეციალური კანონი, რომელიც აღწერს დროშის დეტალებს.

## დროშები 
### ისტორიული დროშები 

File:Flag of First Slovak Republic 1939-1945.svg|სლოვაკეთის არაოფი-ციალური დროშა 1938 წლამდე, სლოვაკეთის პირველი რესპუბლი-კისა (1939-1945 წწ) და 1990-1992 წლებში ჩეხოსლოვაკიის შემადგენლობაში სლოვაკეთის ოფიცი-ალური დროშა
                                                                                                                                                                  File:War ensign of the First Slovak Republic.svg|ომის პერიოდის დროშა (1939-1945 წწ)
File:Flag of Slovakia vertical.svg|ვერტიკალური ვარიანტი
File:Flag of the President of Slovakia (1939-1945).svg|პრეზიდენტის შტანდარტი 1939-1945 წლებში
File:Flag of the President of Slovakia.svg|პრეზიდენტის შტანდარტი 1945 წლიდან                                                                                                                                     

### მსგავსი დროშები 

File:Flag of Russia.svg|რუსეთის დროშა. პროპორცია 2:3
File:Flag of Slovenia.svg|სლოვენიის დროშა. პროპორცია 1:2

## იხილეთ აგრეთვე 
* სლოვაკეთის გერბი
* სლოვაკეთის ჰიმნი

## რესურსები ინტერნეტში 
* Zákon NR SR o štátnych symboloch Slovenskej republiky a ich používaní

* Slovakia Flag 

კატეგორია:სლოვაკეთის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
შაბთაი ცური

**შაბთაი ცური** (, დაბადების სახელი: შოთა ცოციაშვილი; დ. 15 თებერვალი, 1951, ვანი) — ქართველი ებრაელი პოლიტიკოსი, დიპლომატი, საქართველოს ებრაელთა მსოფლიო კონგრესის თანათავმჯდომარე.

შოთა ცოციაშვილი 1951 წელს დაიბადა ვანში, 1967 წელს დაამთავრა ვანის მეორე საშუალო სკოლა და სწავლა სანქტ-პეტერბურგის უნივერსიტეტში განაგრძო, რომელიც 1974 წელს დაამთავრა.

უნივერსიტესის დასრულების შემდეგ ცოციაშვილი მეუღლესთან, ლეასთან ერთად საცხოვრებლად ისრაელში გადავიდა და აშკელონში დასახლდა. 1979 წლიდან მუშაობა დაიწყო ისრაელის ეროვნული ბანკში, ამავე დროს დაიწყო მოღვაწეობა ადგილობრივ პოლიტიკურ მოძრაობაში, რომელიც ქალაქის მმართველ ძალას წარმოადგენდა. აქ ის მაშინდელ ქალაქის მერს — ელი დაიენის და ბენი ვაკნინს დაუახლოვდა. მოგვიანებით გაწევრიანდა ლიკუდის პარტიის ადგილობრივ ორგანიზაციაში.
200px|მინიატიურა|შაბთაი ცურის ქუჩის ბანერი ვანში
1989 წლიდან ელი დაიენი ქნესეთის წევრი გახდა ავოდას პარტიის რიგებიდან, რომელიც ლიკუდის უმთავრესი კონკურენტი იყო სახელმწიფო არჩევნებში, ქალაქის მერი ბენი ვაკნინი გახდა და ამ პოზიციას ის 2003 წლამდე იკავებდა, ამ პერიოდის განმავლობაში შაბთაი ცური ქალაქის ვიცე მერი იყო, 2003 წელს კი ქალაქის მერის პოზიცია დიკავა, თუმცა პოზიციის დატოვება მალე მოუხდა, რადგან ქალაქის მმართველობის არჩევნებში 26 წლის შემდეგ პირველად სხვა ადგილობრივმა მოძრაობამ გაიმარჯვა.

შაბთაი ცური წლების განმავლობაში იყო საქართველოს საპატიო კონსული ისრაელში. როგორც ლიკუდის პარტიის აქტიური წევრი ახლო ურთიერთობაში იმყოფებოდა პარტიის ერთ-ერთ წამყვან ლიდერთან და 2001-2006 წლებში ქვეყნის პირველ პირთან — არიელ შარონთან. 2005 წლის იანვრიდან 2008 წლის აგვისტომდე იყო ისრაელის საგანგებო და სრულუფლებიანი ელჩი საქართველოში, პარალელურად ის ხელმძღვანელობდა ისრაელის საკონსულოსაც ერევანში.

არის ქალაქ ვანის საპატიო მოქალაქე. 2014 წლის 4 ნოემბერს, საქართველო-ისრაელის 26 საუკუნოვანი მეგობრობის ფარგლებში ქალაქ ვანის სანაპიროს ქუჩას, სადაც დაიბადა და გაიზარდა შაბთაი ცური, სიცოცხლეშივე მიენიჭა მისი სახელი.

## სქოლიო
კატეგორია:ქართველი ებრაელები
კატეგორია:დაბადებული 1951
კატეგორია:ვანში დაბადებულები
კატეგორია:დაბადებული 15 თებერვალი
კატეგორია:თბილისის საპატიო მოქალაქეები (2018)
კატეგორია:ვანის საპატიო მოქალაქეები
ბანსკა-ბისტრიცის მხარე

**ბანსკა-ბისტრიცის მხარე** () — მხარე სლოვაკეთში. ადმინისტრაციული ცენტრი ბანსკა-ბისტრიცა. ფართობი 9 455 კმ², მოსახლეობა — 660 563 ადამიანი (2011). ბანსკა-ბისტრიცის მხარე მდებარეობს სლოვაკეთისცენტრალურ ნაწილში. ესაზღვრება ჟილინის, კოშიცეს, პრეშოვის, ტრენჩინისა და ნიტრის მხარეები.

ბანსკა-ბისტრიცის მხარე დაყოფილია 13 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 505 528 ად. (76,5 %);
* უნგრელები — 67 596 ად. (10,2 %);
* ბოშები — 15 525 ად. (2,4 %);
* სხვა — 71 914 ად. (10,9 %)

**რელიგიური შემადგენლობა**
* კათოლიკეები — 361 774 ად. (54,8 %);
* ლუთერანები — 69 747 ად. (10,6 %);
* რეფორმატები — 10 675 ად. (1,6 %);
* ათეისტები — 109 945 ად. (16,6 %);
* სხვა — 108 422 ად. (16,4 %)

## რესურსები ინტერნეტში 
* ბანსკა-ბისტრიცის მხარე — ოფიციალური საიტი 

## სქოლიო
კატეგორია:სლოვაკეთის მხარეები
კოშიცეს მხარე

**კოშიცეს მხარე** () — მხარე სლოვაკეთში. ადმინისტრაციული ცენტრი კოშიცე. ფართობი 6 752 კმ², მოსახლეობა — 791 723 ადამიანი (2011). კოშიცეს მხარე მდებარეობს სლოვაკეთის აღმოსავლეთ ნაწილში. ესაზღვრება პრეშოვისა და ბანსკა-ბისტრიცის მხარეები, ასევე უკრაინა და უნგრეთი.

კოშიცეს მხარე დაყოფილია 11 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 580 066 ად. (73,3 %);
* უნგრელები — 74 743 ად. (9,4 %);
* ბოშები — 36 476 ად. (4,6 %);
* ჩეხები — 3174 ად. (0,4 %);
* რუსინები — 3076 ად. (0,4 %);
* უკრაინელები — 1637 ად. (0,2 %);
* გერმანელები — 1179 ად. (0,1 %);
* სხვა — 91 372 ად. (11,5 %).

**რელიგიური შემადგენლობა**
* კათოლიკე — 406 601 ად. (51,4 %);
* ბერძენი-კათოლიკეები — 75 231 ად. (9,5 %);
* რეფორმატები — 43 748 ად. (5,5 %);
* ლუთერანები — 29 230 ად. (3,7 %);
* მართლმადიდებლები — 13 217 ად. (1,7 %);
* ათეისტები — 89 350 ად. (11,3 %);
* სხვა — 134 346 ად. (17,0 %).

## რესურსები ინტერნეტში 
* კოშიცეს მხარე — ოფიციალური საიტი 

## სქოლიო
კატეგორია:სლოვაკეთის მხარეები
ნიტრის მხარე

**ნიტრის მხარე** () — მხარე სლოვაკეთში. ადმინისტრაციული ცენტრი ნიტრა. ფართობი 6 344 კმ², მოსახლეობა — 689 867 ადამიანი (2011). ნიტრის მხარე მდებარეობს სლოვაკეთის სამხრეთ-დასავლეთ ნაწილში. ესაზღვრება ტრნავის, ტრენჩინისა და ბანსკა-ბისტრიცის მხარეები, ასევე უნგრეთი.

ნიტრის მხარე დაყოფილია 7 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 473 269 ად. (68,6 %);
* უნგრელები — 169 460 ად. (24,6 %);
* ბოშები — 3987 ად. (0,6 %);
* ჩეხები — 3262 ად. (0,5 %);
* სხვა — 39 889 ად. (5,8 %).

**რელიგიური შემადგენლობა**
* კათოლიკე — 486 021 ად. (70,5 %);
* რეფორმატები — 29 597 ად. (4,3 %);
* ლუთერანები — 19 357 ად. (2,8 %);
* ათეისტები — 82 488 ად. (12,0 %);
* სხვა — 72 404 ად. (10,5 %).

## რესურსები ინტერნეტში 
* ნიტრის მხარე — ოფიციალური საიტი 

## სქოლიო
კატეგორია:სლოვაკეთის მხარეები
ბრატისლავის მხარე

**ბრატისლავის მხარე** () — მხარე სლოვაკეთში. ადმინისტრაციული ცენტრი ბრატისლავა. ფართობი 2 052 კმ², მოსახლეობა — 602 436 ადამიანი (2011). ბრატისლავის მხარე მდებარეობს სლოვაკეთის დასავლეთ ნაწილში. ესაზღვრება ტრნავის მხარე და ორი ქვეყანა ავსტრია და უნგრეთი.

ბრატისლავის მხარე დაყოფილია 8 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 543 573 ად. (90,2 %);
* უნგრელები — 23 888 ად. (4,0 %);
* ჩეხები — 6820 ად. (1,1 %);
* გერმანელები — 1165 ად. (0,2 %);
* სხვები — 26 990 ად. (4,5 %);

**რელიგიური შემადგენლობა**
* კათოლიკეები — 339 247 ად. (56,3 %);
* ლუთერანები — 30 622 ად. (5,1 %);
* ათეისტები — 161 214 ად. (26,8 %);
* სხვა — 71 353 ად. (11,8 %);

## რესურსები ინტერნეტში 
* ბრატისლავის მხარე — ოფიციალური საიტი 

## სქოლიო
კატეგორია:სლოვაკეთის მხარეები
Corporal Clegg

„**Corporal Clegg**“ — მეოთხე სიმღერა ინგლისური პროგრესული როკ-ჯგუფ პინკ ფლოიდის მეორე სტუდიური ალბომიდან *A Saucerful of Secrets* (1968).  მისი ავტორია როჯერ უოტერსი სიმღერაში ჟღერს ინსტრუმენტი კაზუ.

დევიდ გილმორი:

ამ სიმღერისთვის ერთი-ორი სოლო ჩავწერე, რომელიც საკმაოდ მომწონდა. სამნაწილიანი იყო, რაღაც მომენტში. მელოდიის სექციის დროს ორნაწილიანია, მაგრამ პირველი სოლოს დაბოლოება არის სამნაწილიანი. საკმაოდ კარგია და მომწონს, ვფიქრობ, ჭკვიანური იქნებოდა ამის გამოყენება. მაგრამ მერე როჯერმა წაშალა - შეცდომით. იძულებული გავხდი, თავიდან ჩამეწერა.

კომპოზიცია ჯგუფის ძირითად კონცერტებზე არასოდეს შესრულებულა.

## ტექსტი
სიმღერაში საუბარია კონტუზებულ სამხედროზე, რომელმაც მეორე მსოფლიო ომში ფეხი დაკარგა. აღწერილია, რომ მას აქვს „ნარინჯისფერი, წითელი და ლურჯი“ ფერების მედალი. პინკ ფლოიდის შემოქმედებაში ეს არის ომის პირველი ხსენება - მოგვიანებით იგი უფრო გამოკვეთილ თემად იქცა, განსაკუთრებით ალბომებზე *The Wall* და *The Final Cut*. ეს ზოგადად როჯერის შემოქმედების ერთ-ერთ წამყვან თემად იქცა, ვინაიდან მისი მამა 1944 წელს ომში დაიღუპა. მეორე გადაღებული იქნა 1969 წლის 22 ივლისს, დასავლეთ გერმანული  SDR-სთვის და ეთერში გავიდა იმავე წლის 21 სექტემბერს. ამ შემთხვევაში ჯგუფის წევრები სხედან მაგიდასთან, გამოწყობილები სამხედრო ფორმებში და საჭმელს შეექცევიან.

## პერსონალი 
*დევიდ გილმორი – გიტარა, ვოკალი
*რიჩარდ რაიტი –  ორგანი, ვოკალი
*როჯერ უოტერსი – ბას-გიტარა, ვოკალი
*ნიკ მეისონი – დასარტყმელი საკრავები, პერკუსია, ვოკალები

## სქოლიო 
კატეგორია:პინკ ფლოიდის სიმღერები
კატეგორია:1968 წლის სიმღერები
კატეგორია:სიმღერები როჯერ უოტერსის ავტორობით
ელზა სუარესი

**ელზა და კონსეისაო სუარესი** (; დ. 23 ივნისი, 1937, რიო-დე-ჟანეირო — გ.  20 იანვარი, 2022 იქვე) — სამბას სტილის ბრაზილიელი მომღერალი, ზოგჯერ მოიხსენიება, როგორც „სამბას დედოფალი“.

დაიბადა 1937 წელს, რიო-დე-ჟანეიროს ფაველაში. 16 წლისამ მოიგო მუსიკალური კონკურსი. რამდენიმე წლის განმავლობაში გამოდიოდა კრუნერად ჰოაკიმ ჰელის ჯგუფში, შემდეგ მოგზაურობდა სხვა მუსიკოსებთან ერთად. მისი პირველი ჰიტი გახდა „Se Acaso Você Chegasse“ (1959), შემდეგ წელს ჩაწერა ამავე სახელწოდების სადებიუტო ალბომი.

1962 წელს გაემგზავრა ჩილეში, მსოფლიო საფეხბურთო ჩემპიონატში მონაწილე ბრაზილიის ნაკრების მხარდასაჭერად, სადაც ერთ-ერთ საღამოზე გაიცნო გარინჩა. როდესაც გარინჩა მეუღლეს გაშორდა, მან და ელზამ იქორწინეს. მოგვიანებით შეეძინათ ვაჟი — მანუელ დოს სანტოს გარინჩა ჟუნიორი, რომელიც 10 წლის ასაკში ავტოკატასტროფაში დაიღუპა. 1977 წელს ელზა და გარინჩა ერთმანეთს დაშორდნენ. ელზას კარიერული აღმასვლა 1950-იან წლებში დაიწყო, პიკი 1960-იან წლებში იყო, როდესაც მან რამდენიმე ჰიტი და წარმატებული ალბომი გამოუშვა.

## ლიტერატურა
* 

## რესურსები ინტერნეტში
* ელზას სუარესის ბიოგრაფია

კატეგორია:ბრაზილიელი მომღერლები
კატეგორია:დაბადებული 1937
კატეგორია:დაბადებული 23 ივნისი
კატეგორია:გარდაცვლილი     20 იანვარი  
კატეგორია:გარდაცვლილი       2022
Soldier of Fortune (სიმღერა)

„**Soldier of Fortune**“ — ბლუზ-როკ ბალადა, დაწერილი დევიდ კოვერდეილის და რიჩი ბლეკმორის მიერ. თავდაპირველად გამოვიდა ჯგუფ  Deep Purple-ის 1974 წლის სტუდიურ ალბომზე *Stormbringer*. 2014 წლის 30 მაისისთვის იგი Last.fm-ზე წარმოადგენდა რიგით მეშვიდე ყველაზე მოსმენად სიმღერას.   და შეტანილი იქნა მრავალ კომპილაციურ ალბომში. მიუხედავად იმისა, რომ Deep Purple-ს იგი არასოდეს გამოუშვია სინგლის სახით და ის არასოდეს მოხვედრილა ჩარტებში, წლების განმავლობაში საკულტო სტატუსი შეიძინა. მისი ქავერ-ვერსიები ჩაწერეს ჯგუფებმა  Whitesnake, Opeth, Black Majesty, Iris და სხვებმა.

## სქოლიო
კატეგორია:2007 წლის სინგლები
კატეგორია:2015 წლის სინგლები
კარცინომა

**კარცინომა** ( — „კიბო“, ; -დან — „სიმსივნე“), **კიბო** — ავთვისებიანი სიმსივნის სახეობა, რომელიც ვითარდება სხვადასხვა ორგანოების ეპითელური ქსოვილის უჯრედებიდან (კანიდან, ლორწოვანი გარსიდან და სხვა შინაგანი ორგანოებიდან).

## ზოგადი ცნობები 
ავთვისებიანი სიმსივნეების საერთო მახასიათებელს წარმოადგენს მათი გამოხატული ქსოვილური *ატიპიზმი* (უჯრედების მიერ დიფერენცირების შესაძლებლობის დაკარგვა, რასაც მოსდევს ქსოვილის სტრუქტურის დაზიანება და სიმსივნეს წარმოქმნა), აგრესიული ზრდა, რაც აზიანებს, როგორც უშუალოდ ორგანოს, ასევე სხვა ახლომდებარე ორგანოებს, მიდრეკილება მეტასტაზირებისკენ, ანუ ლიმფის ან სისხლის დინებასთან ერთად მთელს ორგანიზმში სიმსივნეს უჯრედების გავრცელებისკენ, რის შედეგადაც სხვადასხვა ორგანოებში წარმოიქმნება სიმსივნეს ახალი კერები. ზრდის ტემპის მიხედვით ავთვისებიან სიმსივნეთა უმრავლესობა სჯობნის კეთილთვისებიანებს და, როგორც წესი, შეუძლია მოკლე დროში მნიშვნელოვანი ზომების მიღწევა.

## რესურსები ინტერნეტში 
* Все о раке — сайт помощи и поддержки больных и их родственников 
* Химиоэмболизация — Сайт о научной методике локального воздействия на опухоли
* Официальный сайт хирургического отделения абдоминальной онкологии ГУ РОНЦ им. Блохина РАМН
* Официальный сайт Союза Противораковых Организаций России

## სქოლიო
კატეგორია:ავთვისებიანი წარმონაქმნები
კატეგორია:კარცინომები
ბრეგენცის საგრაფო

thumb|150პქ|ბრეგენცის საგრაფოს (დღეს ქალაქი ბრეგენცი) გერბი
**ბრეგენცის საგრაფო** — ჩანაწერებში ნახსენებია, როგორც საღვთო რომის იმპერიის საგრაფო დაახლოებით 1043, 1160 წლებში. ბრეგენცის საგრაფოს მართავდა გრაფი, რომელსაც უდალრიხინგერი (Udalrichinger) ეწოდებოდა. 1451 წლიდან ბრეგენცის გრაფის ტიტულს ჰაბსბურგების დინასტიის წარმომადგენლები ატარებდნენ, რა დროსაც ბრეგენცი ავსტრიის საჰერცოგოსთან იყო გაერთიანებული. 1918 წლამდე ბრეგენცის გრაფის ტიტული მიჩნეული იყო, როგორც ავსტრიის იმპერატორის ტიტულის ნაწილი.
### ბრეგენცის გრაფები (უდალრიხინგერები) 
* უილრიხ VI - 950/957, გრაფი ბრეგენცში, გრაფი რეციაში
* უილრიხ IX - 1079 წლამდე, ბრეგენცის გრაფი, გრაფი აჯენგაუში და ნიბელგაუში
* უილრიხ X - 1097, ბრეგენცის გრაფი
* რუდოლფი - 1160, ბრეგენცის გრაფი, გრაფი ქვემო რეციაში, ჩურის გრაფი
## რესურსები ინტერნეტში 
* ბრეგენცის ისტორია

კატეგორია:ფორარლბერგის ისტორია
კატეგორია:შვაბიის ისტორია
კატეგორია:ბრეგენცი
სოლტონ-სი

**სოლტონ-სი** () — გაუდინარი მარილიანი რიფტული ტბა აშშ-ში, კალიფორნიის შტატში. იკავებს სალტონის პლაიის ყველაზე დაბალ ნაწილს. ფართობი 974 კმ². სიგანე 24 კმ, სიგრძე 56 კმ, მაქსიმალური სიღრმე 16 მ. ფართობი იცვლება ნალექების შესაბამისად. მდებარეობს ქვემო კალიფორნიის ღრმულში, ზღვის დონიდან −69 მ-ით დაბლა. ტბა შემთხვევით შექმნეს კალიფორნიის სამშენებლო კომპანიის ინჟინერებმა 1905 წელს. ტბის პირას არის დასახლებული პუნქტები. ტბას გამოსაზამთრებლად ან გასამრავლებლად 400-მდე სახეობის წყლის ფრინველი სტუმრობს. სოლტონ-სი ტურიზმის ცენტრია. აუზის მაქსიმალური ტემპერატურა 40-45°C აღწევს. მაღალი მარილიანობის მიუხედავად ტბაში გვხვდება თევზის რამდენიმე სახეობა. ძირითადი შენაკადებია: ალამო, ნიუ-რივერი და უაიტუოტერი. საზრდოობს სასოფლო-სამეურნეო წყლებით, დრენაჟული სისტემებითა და ნაკადულებით.

## რესურსები ინტერნეტში 
* Restoration of the Salton Sea  
* Salton Sea Ecosystem Monitoring Project  

კატეგორია:აშშ-ის ტბები
კატეგორია:ტბები ანბანის მიხედვით
რუმეისა სულთანი

**რუმეისა სულთანი**  ასევე ცნობილია, როგორც **რუმეისა ქადინ ეფენდი** (დაბ. სახელი ; ) — შეჰზადე მუსტაფას მეორე ხარჭა.

## ბიოგრაფია
ნადია ფრანკოსი დაიბადა ბოსნიაში ფრანგი მკერავის და ბოსნიელი მხატვრის ოჯახში. მისი დაბადების ზუსტი თარიღი უცნობია. 12 წლის ასაკში მოხვდა ჰარამხანაში, სადაც შეჰზადე მუსტაფას საყვარელი ხარჭა გახდა. 1547 წელს შეეძინა პირველი ვაჟი შეჰზადე მეჰმედი. შეჰზადე მუსტაფას და მისი შვილის, მეჰმედის სიკვდილით დასჯის შემდეგ მაჰიდევრან სულთანთან ერთად ჯერ ბურსაში, ხოლო შემდეგ იზმირში წავიდა, სადაც მისი კეთილშობილობის გამო ქადინ ეფენდის უწოდებდნენ (1546 — 1553) — მამის გარდაცვალების შემდეგ სიკვდილით დასაჯეს.
* აიშე სულთანი (1547 — 1577) — აბულქერიმ-აღას ცოლი.
* შეჰზადე ორჰანი (? — 1552) — მამის გარდაცვალებიდან ერთი წლის შემდეგ გარდაიცვალა.

## სქოლიო
კატეგორია:ოსმალეთის იმპერია
კატეგორია:დაბადებული 1516
კატეგორია:გარდაცვლილი 1555
მანჩესტერული ტერიერი

**მანჩესტერული ტერიერი** () — ძაღლის ჯიში, რომელიც გამოყვანილია დიდ ბრიტანეთში XVI საუკუნეში.

მრავალი საუკუნის განმავლობაში, დიდ ბრიტანეთში შავ-ხორბლისფერ ტერიერებს მღრღნელების გასანადგურებლად იყენებდნენ. XIX საუკუნეში მანჩესტერელმა ჯონ ჰალმმა შეაჯვარა შავი ტერიერი და უიპეტი, რის შედეგადაც გაჩნდა ძლიერი, მოხერხებული და აზარტული ვირთხის დამჭერი მანჩესტერული ტერიერი. ოდესღაც პოპულარული ეს ჯიში ჩვენს დროში იშვიათობას წარმოადგენს. პოპულარობის პიკს ამ ათლეტური აღნაგობის ტერიერმა დაახლოებით 100 წლის წინ მიაღწია, როდესაც მას „ინგლისელი ჯენტლმენის ტერიერს“ უწოდებდნენ.

მალე ის აშშ-სა და გერმანიაში მოხვდა: დღემდე გავრცელებულია აზრი, რომ მანჩესტერული ტერიერის შავ-ხორბლისფერი შეფერილობა „მემკვიდრეობით“ გადაეცა დობერმანს. როდესაც ძაღლებით ვირთხების „სპორტული“ განადგურება მოდიდან გადავიდა, ამ ჯიშის პოპულარობაც შემცირდა. მიუხედავად იმისა, რომ მანჩესტერული ტერიერი საკმაოდ ადვილად ბრაზდება, ის კარგი კომპანიონია და ყოველთვის მზადაა დაიცვას პატრონი. მანჩესტერული ტერიერი კარგად იტანს სიცხეს და ქალაქის პირობებში ცხოვრებას, კარგი მოდარაჯეა. მის ბალანს განსაკუთრებული მოვლა არ სჭირდება, ძნელად იწვრთნება და ვერ ეგუება სხვა ძაღლებს. აქვს V-ს მსგავსი ყურები, მოკლე სხეული ამობურცული ნეკნებით და ოდნავ ამობურცული ზურგით, მცირე ზომის, მუქი, მბზინავი თვალებით, პროპორციული, სწორი და გრძელი წინა ფეხები. ბალანი ძალიან მოკლე, ხშირი, უხეში და მბზინავია.

## რესურსები ინტერნეტში
* მანჩესტერული ტერიერი  

კატეგორია:ტერიერები
კატეგორია:ბრიტანული წარმოშობის ძაღლის ჯიშები
პატერდეილ-ტერიერი

**პატერდეილ-ტერიერი** () — ძაღლის ჯიში, რომელიც გამოყვანილია დიდ ბრიტანეთში XVIII საუკუნეში.

დიდი ბრიტანეთის საზღვრებს გარეთ თითქმის უცნობი პატერდეილ-ტერიერი უფრო ხშირად იორქშირის საგრაფოში გვხვდება. ამ ტერიერებს აშენებენ არა გარეგნული მონაცემების გამო, არამედ როგორც შესანიშნავ ვირთხის მჭერს, კურდღელზე და მელაზე მონადირეს. ძველ დროში ინგლისის ჩრდილოეთით მეძაღლეების კლუბის მიერ დადგენილი სტანდარტებით ძაღლების გამრავლებამ ძალიან შეამცირა ტერიერების მრავალფეროვნება, მაგრამ ქვეყნის ზოგიერთი მიყრუებული კუთხეების მცხოვრებლები ისევ ისე აგრძელებდნენ ძაღლების „უღიარებელი“ ჯიშების გამრავლებას. მათ რიცხვს მიეკუთვნება პატერდეილ-ტერიერიც.

ამ დამოუკიდებელი ხასიათის მქონე ძლიერ, ამტან ძაღლს ამრავლებენ ვირთხების დასახოცად და სანადიროდ. პატერდეილის ძარღვებში ბულტერიერის სისხლიცაა, ამიტომ ის ძალიან ბრაზიანია სხვა ძაღლებთან მუშაობისას, თუმცა ის ძალიან უშიშარია და დაუფიქრებლად ესხმის თავს მიწის ქვეშ ნებისმიერ ცხოველს. პატერდეილ-ტერიერს აქვს ძლიერი, პროპორციული სხეული, ძლიერი ფეხები, სამკუთხა ყურები. მისი ბალანი მოკლე და უხეშია, შეფერილობა შეიძლება იყოს ჟღალი, მავი ხორბლისფრით, ყავისფერი, შავი. მუქ თვალებს გამომცდელი მზერა ახასიათებთ. კარგად უძლებს სიცივეს და სიცხეს, ვერ ეგუება ქალაქის პირობებში ცხოვრებას. ცუდად ეწყობა ბავშვებს და სხვა ძაღლებს, სჭირდება დამატებითი ფიზიკური დატვირთვა.

## რესურსები ინტერნეტში
* პატერდეილ-ტერიერი 

კატეგორია:ტერიერები
კატეგორია:ბრიტანული წარმოშობის ძაღლის ჯიშები
ნიშის ხელშეკრულება (1739)

**ნიშის ხელშეკრულება** — საზავო ხელშეკრულება რუსეთისა და ოსმალეთის იმპერიებს შორის. ხელი მოაწერეს 1739 წლის 3 ოქტომბერს ნიშში (თანამედროვე სერბეთი). რუსეთ-ოსმალეთის ომში რუსეთის მიზანი იყო შავ ზღვაზე გასვლა და სამხრეთი ოლქების უშიშროების უზრუნველყოფას ყირიმელი თათრების თავდასხმებისაგან. 1737 წლის ივლისის ომში რუსეთის მოკავშირე ავსტრიაც ჩაება. ამავე წლის 21 აგვისტოს ავსტრიამ ოსმალეთთან დადო სეპარატული ზავი.  ამასობაში ნემიროვში მშვიდობიანი მოლაპარაკებაც გაიმართა, მაგრამ შედეგს ვერ მიაღწიეს, ამიტომაც საომარო მოქმედებები კვლავ განახლდა. ფრონტზე საერთო სირთულეს ჭირის ეპიდემიაც დაერთო, რუსეთის ჯარს ოჩაკოვისა და კინბურნის დატოვება მოუხდა. 1739 წელს რუსეთის 58-ათასიან არმია ხოტინისაკენ გაემართა, სტავუჩანთან დაბანაკებული ოსმალები გაანადგურა, შემდეგ ხოტინი და იასი აიღო. ავსტრიელები კი დამარცხდნენ და 1739 წლის 7 სექტემბერს ოსმალებთან სეპარატული ხელშეკრულება დადეს. 18 სექტემბერს ბელგრადში ხელი მოაწერეს რუსეთ-ოსმალეთის საზავო ხელშეკრულებას. რუსეთმა აზოვი მიიღო იმ პირობით, რომ იქ არავითარ სიმაგრეს არ ააგებდა, ხოლო ომის მსვლელობის დროს დანარჩენი დაკავებული ტერიტორია ოსმალეთს დაუბრუნდა. 

## სქოლიო
კატეგორია:XVIII საუკუნის სამშვიდობო ხელშეკრულებები
ჟილინის მხარე

**ჟილინის მხარე** () — მხარე სლოვაკეთში. ადმინისტრაციული ცენტრი ჟილინა. ფართობი 6 801 კმ², მოსახლეობა — 688 851 ადამიანი (2011). ჟილინის მხარე მდებარეობს სლოვაკეთის ჩრდილო-დასავლეთ ნაწილში. ესაზღვრება პრეშოვის, ტრენჩინისა და ბანსკა-ბისტრიცის მხარეები, ასევე ჩეხეთი და პოლონეთი.

ჟილინის მხარე დაყოფილია 11 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 641 602 ად. (93,1 %);
* ჩეხები — 4195 ად. (0,6 %);
* ბოშები — 2264 ად. (0,3 %);
* სხვა — 40 790 ად. (5,9 %).

**რელიგიური შემადგენლობა**
* კათოლიკე — 483 008 ად. (70,1 %);
* ლუთერანები — 61 537 ად. (8,9 %);
* ათეისტები — 75 483 ად. (11,0 %);
* სხვა — 68 823 ად. (10,0 %).

## რესურსები ინტერნეტში 
* ჟილინის მხარე — ოფიციალური საიტი 

## სქოლიო
კატეგორია:სლოვაკეთის მხარეები
ტრენჩინის მხარე

**ტრენჩინის მხარე** () — მხარე სლოვაკეთში. ადმინისტრაციული ცენტრი ტრენჩინი. ფართობი 4 502 კმ², მოსახლეობა — 594 328 ადამიანი (2011). ტრენჩინის მხარე მდებარეობს სლოვაკეთის დასავლეთ ნაწილში. ესაზღვრება ტრნავის, ნიტრის, ჟილინისა  და ბანსკა-ბისტრიცის მხარეები, ასევე ჩეხეთი.

ტრენჩინის მხარე დაყოფილია 9 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 545 535 ად. (91,8 %);
* ჩეხები — 4106 ად. (0,7 %);
* სხვა — 44 687 ად. (7,5 %).

**რელიგიური შემადგენლობა**
* კათოლიკე — 381 093 ად. (64,1 %);
* ლუთერანები — 48 327 ად. (8,1 %);
* ათეისტები — 90 842 ად. (15,3 %);
* სხვა — 74 066 ად. (12,5 %).

## რესურსები ინტერნეტში 
* ტრენჩინის მხარე — ოფიციალური საიტი

## სქოლიო
კატეგორია:სლოვაკეთის მხარეები
კუ ნინძები (მრავალმნიშვნელოვანი)

**კუ ნინძები** — ანთროპომორფული მუტანტი კუების ოთხეული, რომლებიც თავდაპირველად კომიქსების პერსონაჟები იყვნენ.  

**კუ ნინძები** აგრეთვე შეიძლება აღნიშნავდეს:

## კომიქსები
* *კუ ნინძები* (Mirage Studios), Mirage Studios-ის კომიქსების ორიგინალური სერია
** *კუ ნინძების მოთხრობები*, Mirage Studios-ის კომიქსების ანთოლოგია 
* *კუ ნინძების თავგადასავლები*, Archie Comics-ის კომიქსების სერია
* *კუ ნინძები* (IDW Publishing), IDW Publishing-ის კომიქსების სერია

## ტელევიზია
* *კუ ნინძები* (1987 წლის ტელესერიალი) 
* *კუ ნინძები: შემდეგი მუტაცია*, 1997 წლის ტელესატელევიზიო სერიალი, მსახიობების მონაწილეობით
* *კუ ნინძები* (2003 წლის ტელესერიალი)
* *კუ ნინძები* (2012 წლის ტელესერიალი)

## ფილმები
* *კუ ნინძები* (ფილმების სერია)
** *კუ ნინძები* (1990 წლის ფილმი), 1990
** *კუ ნინძები II: შლამის საიდუმლო*, 1991
** *კუ ნინძები III*, 1993
** *კუ ნინძები* (2007 წლის ფილმი), 2007
** *კუ ნინძები* (2014 წლის ფილმი), 2014
** *კუ ნინძები 2*, 2016

## მუსიკა
* *კუ ნინძები* (საუნდტრეკი), 1990
* *კუ ნინძები II: შლამის საიდუმლო* (საუნდტრეკი), 1991
* *კუ ნინძები III* (საუნდტრეკი), 1993
* *კუ ნინძები* (2007 წლის ფილმის საუნდტრეკი), 2007
* *კუ ნინძები* (2014 წლის ფილმის საუნდტრეკი), 2014
ტრნავის მხარე

**ტრნავის მხარე** () — მხარე სლოვაკეთში. ადმინისტრაციული ცენტრი ტრნავა. ფართობი 4 147 კმ², მოსახლეობა — 554 741 ადამიანი (2011). ტრნავის მხარე მდებარეობს სლოვაკეთის დასავლეთ ნაწილში. ესაზღვრება ბრატისლავის, ნიტრისა და ტრენჩინის მხარეები, ასევე ჩეხეთი, ავსტრია და უნგრეთი.

ტრნავის მხარე დაყოფილია 7 რაიონად.

## სტატისტიკა (2011) 
**ეროვნული შემადგენლობა**
* სლოვაკები — 394 902 ად. (71,2 %);
* უნგრელები — 120 784 ად. (21,8 %);
* ჩეხები — 3259 ად. (0,6 %);
* ბოშები — 3048 ად. (0,5 %);
* სხვა — 32 748 ად. (5,9 %).

**რელიგიური შემადგენლობა**
* კათოლიკე — 388 914 чადл. (70,1 %);
* ლუთერანები — 20 441 ად. (3,7 %);
* რეფორმატები — 10 849 ად. (2,0 %);
* ათეისტები — 71 057 ად. (12,8 %);
* სხვა — 63 480 ად. (11,4 %).

## რესურსები ინტერნეტში 
* ტრნავის მხარე — ოფიციალური საიტი

## სქოლიო
კატეგორია:სლოვაკეთის მხარეები
The Ragpicker's Dream

'''''The Ragpicker's Dream''''' — მარკ ნოპფლერის მესამე სტუდიური სოლო ალბომი. გამოვიდა 2002 წელს. ალბომში შეტანილი სიმღერების მთავარი პერსონაჟებია  ღარიბი ადამიანები, რომელთა პოზიციიდანაც მოთხრობილია ეს სიმღერები. ალბომში ძირითადად ფოლკ-როკის ტიპის მუსიკაა წარმოდგენილია.

## სიმღერების სია
ყველა სიმღერის ავტორი - მარკ ნოპფლერი.

;დამატებითი დისკი (ბრიტანეთი და კანადა)

## სქოლიო 
კატეგორია:მარკ ნოპფლერის ალბომები
კატეგორია:2002 წლის ალბომები
კატეგორია:ალბომები მარკ ნოპფლერის პროდიუსერობით
კატეგორია:ალბომები ჩაკ ეინლის პროდიუსერობით
ნიტრის სამთავრო

250px|მინიატიურა|ნიტრის სამთავრო
**ნიტრის სამთავრო** (, ) — სლავური სამთავრო, მდებარეობდა თანამედროვე სლოვაკეთის დასავლეთ ნაწილში. ცენტრი  — ნიტრა. დაარსდა VIII საუკუნეში. IX საუკუნის განმავლობაში სამთავრომ მთლიანად მოიცვა თანამედროვე სლოვაკეთის მთელი ტერიტორია, ზაგორიეს გარდა, მოიცვა ასევე კარპატების რუტენია და უნგრეთის ჩრდილო-აღმოსავლეთი ნაწილი.  833 წლამდე სამთავრო დამოუკიდებელი იყო, შემდეგ ნიტრის მთავარი პრიბინა დაამხო დიდი მორავიის მთავარმა მოიმირ I-მა და სამთავრო შევიდა მორავიის შემადგენლობაში.  907-925 წლებში, დიდი მორავიის დაშლის შემდეგ, სამთავრო გახდა უნგრეთის სამეფოს შემადგენელი ნაწილი. 1108 წელს დაკარგა ავტონომიის სტატუსი.

## ლიტერატურა
**Anonymus, Notary of King Béla: The Deeds of the Hungarians* (Edited, Translated and Annotated by Martyn Rady and László Veszprémy) (2010). In: Rady, Martyn; Veszprémy, László; Bak, János M. (2010); *Anonymus and Master Roger*; CEU Press; ISBN 978-963-9776-95-1.
**Herman of Reichenau: Chronicle*. In: *Eleventh-century Germany: The Swabian Chronicles* (selected sources translated and annotated with an introduction by I. S. Robinson) (2008); Manchester University Press; ISBN 978-0-7190-7734-0.
**Procopius: History of the Wars (Books VI.16–VII.35.)* (With an English Translation by H. B. Dewing) (2006). Harvard University Press. ISBN 0-674-99191-5.
**Simon of Kéza: The Deeds of the Hungarians* (Edited and translated by László Veszprémy and Frank Schaer with a study by Jenő Szűcs) (1999). CEU Press. ISBN 963-9116-31-9.

კატეგორია:სლოვაკეთის ისტორია
კატეგორია:უნგრეთის ისტორია
საქართველო-სლოვაკეთის ურთიერთობები

მინი|250პქ|საქართველოს დროშა
მინი|250პქ|სლოვაკეთის დროშა
**საქართველო-სლოვაკეთის ურთიერთობები** — საქართველოსა და სლოვაკეთის რესპუბლიკას შორის დიპლომატიური ურთიერთობები გაფორმდა 1993 წლის 1 იანვარს.  საქართველოსა და სლოვაკეთს შორის თანამშრომლობა დინამიურად ვითარდება როგორც ორმხრივ ფორმატში, ასევე, საერთაშორისო ორგანიზაციების ფარგლებში.

## საქართველოს ელჩები სლოვაკეთში 
* 2001-2004 — გიორგი არსენიშვილი (რეზიდენცია ვენაში)
* 2004-2005 — ზაურ გამსახურდია (რეზიდენცია თბილისში)
* 2006-2011 — ნიკოლოზ ნიკოლოზიშვილი 
* 2011-დან  — ალექსანდრე ნალბანდოვი 

## სლოვაკეთის ელჩები საქართველოში 
* 2009-2011 — ვლადიმერ იაკაბჩინი (რეზიდენცია ანკარაში)
* 2011-2014 — მილან ზახარი (რეზიდენცია ანკარაში)
* 2014-დან  — რუდოლფ მიხალკა

## რესურსები ინტერნეტში
* საქართველოს საგარეო საქმეთა სამინსიტრო — ურთიერთობები საქართველოსა და სლოვაკეთის რესპუბლიკას შორის 

კატეგორია:საქართველოს დიპლომატიური ურთიერთობები
კატეგორია:სლოვაკეთის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:სლოვაკეთის საგარეო ურთიერთობები
ჩეხოსლოვაკიის ეროვნული საფეხბურთო ნაკრები

**ჩეხოსლოვაკიის ეროვნული საფეხბურთო ნაკრები** (, ) წარმოადგენდა ჩეხოსლოვაკიას საფეხბურთო ტურნირებში. შეიქმნა 1920 წელს და გაუქმდა 1992 წელს, ჩეხოსლოვაკიის დაშლის შემდეგ. ფიფა-სა და უეფა-ს მიერ მის მემკვიდრედ მიჩნეულია ჩეხეთის რესპუბლიკის ნაკრები.

ჩეხოსლოვაკიის ნაკრებმა 8-ჯერ მიიღო მონაწილეობა მსოფლიო ჩემპიონატის ფინალურ ეტაპზე, 1934 და 1962 წლებში კი საერთოდაც მეორე ადგილზე გავიდა. 1976 წელს მოიგო ევროპის ჩემპიონატი.

## რესურსები ინტერნეტში 
* Czechoslovakia. wildstat.com
* Czechoslovakia national football team - Everything on .... spiritus-temporis.com

## სქოლიო 
კატეგორია:ევროპის ეროვნული საფეხბურთო ნაკრებები
მორსკე-ოკო

**მორსკე-ოკო** () — ტბა აღმოსავლეთ სლოვაკეთში. მდებარეობს ვიჰორლატის მასივზე ზღვის დონიდან 618 მ სიმაღლეზე. ფართობი 0,13 კმ². მაქსიმალური სიგრძე 775 მ, სიგანე 300 მ. უდიდესი სიღრმე დაახლოებით 25 მ. წარმოქმნილია მეწყერის შედეგად. 1984 წლიდან არის ეროვნული პარკის ნაწილი. ტბაში გვხვდება კალმახი.

## რესურსები ინტერნეტში 
* მორსკე-ოკო  

კატეგორია:სლოვაკეთის ტბები
კატეგორია:ტბები ანბანის მიხედვით
გიორგი ივანიშვილი

**გიორგი ივანიშვილი** (დ. 18 ოქტომბერი, 1989, თბილისი) — ქართველი ფეხბურთელი, თამაშობდა შემტევი ნახევარმცველის პოზიციაზე.

## მიღწევები 
* ჩელენჯ ლიგა მეორე ადგილი (1): 2012/2013

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 18 ოქტომბერი
კატეგორია:დაბადებული 1989
გიორგი
კატეგორია:ქართველი ფეხბურთელები
კატეგორია:ციურიხის ფეხბურთელები
კატეგორია:ვოლენის ფეხბურთელები
კატეგორია:ეროვნული ლიგის ფეხბურთელები
კატეგორია:ცხინვალის ფეხბურთელები
კატეგორია:საჩხერის ჩიხურას ფეხბურთელები
კატეგორია:თბილისის დინამოს ფეხბურთელები
კატეგორია:ბოლნისის სიონის ფეხბურთელები
კატეგორია:ქუთაისის ტორპედოს ფეხბურთელები
კატეგორია:ექსტრაკლასას ფეხბურთელები
კატეგორია:ცოცხალი ადამიანები
შტრბსკე-პლესოს ტბა

**შტრბსკე-პლესოს ტბა** () — მყინვარული წარმოშობის ტბა სლოვაკეთში, მაღალ ტატრებში, ზღვის დონიდან 1346 მ სიმაღლეზე. ზედაპირის ფართობი 19.76 ჰა, მაქსიმალური სიღრმე 20 მ. არის კურორტ შტრბსკე-პლესოს ნაწილი, რომელიც გაშენებულია ტბის სამხრეთ ნაწილში. ტბის პირას არის მრავალრიცხოვანი სასტუმროები და სანატორიუმები. მაღალ ტატრებში არსებულ ტბებს შორის შტრბსკე-პლესოს ტბა ყველაზე პოპულარულია. გაწოლილია პოპრადიდან გადაჭიმული ვიწროლიანდაგიანი ელექტრული რკინიგზის ბოლოში.

## რესურსები ინტერნეტში 
კატეგორია:სლოვაკეთის ტბები
კატეგორია:ტბები ანბანის მიხედვით
წითელი ჯუჯა

მინი|300px|ჰერცშპრუნგ-რასელის ვარსკვლავური დიაგრამა

**წითელი ჯუჯა** — მთავარი მიმდევრობის პატარა და შედარებით ცივი ვარსკვლავი, ან გვიანდელი K ან M სპექტრული ტიპის. წითელი ჯუჯების მასები იცვლება 0,075 (ზედა ზღვარი ყავისფერი ჯუჯისთვის)-დან 0,5 მზის მასამდე. მათი ზედაპირის ტემპერატურა 4000 კელვინზე ნაკლებია.  

წითელი ჯუჯები ვარსკვლავთა ყველაზე გავრცელებული ტიპია „ირმის ნახტომში“ (მზის სამეზობლოში ასე დაიმზირება), მაგრამ დაბალი სიკაშკაშის გამო ინდივიდუალური წითელი ჯუჯების შესწავლა ურთულესია. დედამიწიდან არც ერთი ასეთი ვარსკვლავი არ ჩანს შეუიარაღებელი თვალით. მზესთან მდებარე უახლოესი ვარსკვლავი „პროქსიმა კენტავრი“ (იხ. ალფა კენტავრი) წითელი ჯუჯაა (M5 ტიპის, ხილული ვარსკვლავიერი სიდიდე 11,05-ია). შემდეგი უახლოესი 30 ვარსკვლავიდან 20 წითელი ჯუჯაა. ზოგიერთი გამოთვლის თანახმად, წითელი ჯუჯები „ირმის ნახტომის“ ვარსკვლავების 3/4-ს შეადგენს.

ვარსკვლავური მოდელების თანახმად, წითელი ჯუჯები, რომელთა მასა ნაკლებია მზის მასის 35 %-ზე, მთლიანად კონვექციურია. აქედან გამომდინარე, წყალბადის თერმობირთვული სინთეზის შედეგად წარმოქმნილი ჰელიუმის ხელახალი შერევა მუდმივად ხდება მთელ ვარსკვლავში, რის შედეგადაც ბირთვში აღარ გროვდება. ამგვარად, წითელი ჯუჯები ძალიან ნელა ვითარდება. თეორიულად, მათ მუდმივი სიკაშკაშე და სპექტრული ტიპი ტრილიონობით წლის მანძილზე აქვს, სანამ მათი საწვავი არ გამოილევა. სამყაროს შედარებით მცირე ასაკის (13,7 მილიარდი წელიწადი; წითელი ჯუჯები კი ტრილიონობით წლების მანძილზე ცოცხლობს) გამო, მოწინავე ევოლუციური ეტაპის წითელი ჯუჯები არ არსებობს.

## რესურსები ინტერნეტში 
*Stellar Flares — D. Montes, UCM.

კატეგორია:ვარსკვლავები
კატეგორია:ასტრონომია
ინგლისური ტოი-ტერიერი

**ინგლისური ტოი-ტერიერი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

როდესაც ერთ საუკუნეზე მეტი ხნის წინ მანჩესტერული ტერიერის ეს მინიატურული ასლი პირველად საზოგადოებაში გამოჩნდა, ნამდვილი სენსაცია გამოიწვია. შემდეგ ვნებები ცოტა დაცხრა, რადგან ძაღლებს ერიოზული მემკვიდრეობითი დაავადებები აღმოუჩინეს. 1950-იან წლებში, როდესაც ინგლისური ტოი-ტერიერი ჯანმრთელობით, კონსტიტუციით და გარეგნული იერით სერიოზულად დაკავდნენ, მდგომარეობა გამოსწორდა. 

ინგლისური ტოი-ტერიერი თავად ინგლისშიც იშვიათობაა. მისი წინაპარი იყო მანჩესტერული ტერიერი, თუმცა სიმაღლის სტაბილიზაციისთვის, როგორც ჩანს, იტალიურ გრეიჰაუნდთან შეაჯვარეს, სწორედ მას უნდა უმადლოდეს ტოი თავის სილამაზეს და ოდნავ ამობურცულ ზურგს. ხასიათით კი ის ნამდვილი ტერიერია. დღესდღეობით ინგლისური ტოი-ტერიერების გამრავლება სტაბილური გახდა, თუმცა ნაკლებსავარაუდოა, რომ ოდესმე ისეთივე პოპულარული გახდება, როგორც მისი მსგავსი მინიატურული პინჩერია. და მაინც, ინგლისური ტოი-ტერიერი შესანიშნავი ოთახის ძაღლია, რომელიც ძალიან კარგად ესადაგება ქალაქის ბინას. ის კარგად უძლებს სიცხეს, ძნელად იწვრთნება და უჭირს ურთიერთობა სხვა ძაღლებთან. კარგი მოდარაჯეა. ცუდად იტანს სიცივეს. აქვს კომპაქტური თათები, გრძელი თავი. გრძელი კუდი ბოლოსკენ ვიწროვდება, აქვს უჩვეულო ფორმის ყურები.

## რესურსები ინტერნეტში
* ინგლისური ტოი-ტერიერი  

კატეგორია:ტერიერები
კატეგორია:ბრიტანული წარმოშობის ძაღლის ჯიშები
გერმანული იაგდტერიერი

**გერმანული იაგდტერიერი** () — ძაღლის ჯიში, რომელიც გამოყვანილია გერმანიაში 1920-იან წლებში.

ნებისყოფიანი, საზრიანი და ძლიერი გერმანული იაგდტერიერი გამოიყვანეს გერმანიაში XX საუკუნის დასაწყისში, როდესაც შეაჯვარეს უელშ-ტერიერი და ძველინგლისური შავ-ხორბლისფერი ტერიერი, მათი შთამომავლები კი — ინგლისურ ფოქსტერიერთან. იაგდტერიერების გამრავლებისას მთავარი ყურადღება მის მუშა თვისებებს ენიჭება. გერმანული იაგდტერიერი ერთნაირი ხალისით მუშაობს მიწის ზედაპირზე, სოროებში, ხშირ ტყესა და წყალში, სიხარულით მოაქვს ნანადირევი პატრონთან. გერმანული იაგდტერიერი „კლასიკური“ ტერიერია, ამიტომ გამოირჩევა სიჯიუტით, კარგი მოდარაჯეა, უყვარს ღია ცის ქვეშ ძილი და, როგორც ყველა ტერიერი, ჯერ კბენს და მხოლოდ მერე ფიქრობს, რატომ გააკეთა ეს.

იაგდტერიერს სჭირდება მნიშვნელოვანი დატვირთვა — სამშობლოში, გერმანიაში, როგორც წესი, ისინი მხოლოდ გამოცდილ მონადირეებს ჰყავთ. იაგდტერიერი შესანიშნავი მუშა ძაღლია, ის სიამოვნებით ატარებს მთელ დღეებს ნადირობაში, მაგრამ დამოუკიდებელი ხასიათის გამო ვერ ეჩვევა ქალაქის ბინაში ცხოვრებას. ადვილად უძლებს სიცივეს, ძნელად იწვრთნება, ძნელად ეგუება სხვა ძაღლებს. იაგდტერიერს აქვს ზომიერად გრძელი, ძლიერი, სწორი ზურგი, გრძელი, დაკუნთული უკანა ფეხები. ჩვეულებრივ უხეშ ბალანს განსაკუთრებული მოვლა არ სჭირდება, მისი შეფერილობა შეიძლება იყოს ჟღალი, ყავისფერი ხორბლისფრით, შავი ხორბლისფრით. ძლიერ ქვედა ყბაზე განლაგებულია ძალიან დიდი კბილები.

## რესურსები ინტერნეტში
* გერმანული იაგდტერიერი  

კატეგორია:ტერიერები
კატეგორია:გერმანული წარმოშობის ძაღლის ჯიშები
ჩეხური ტერიერი

**ჩეხური ტერიერი** () — ძაღლის ჯიში, რომელიც გამოყვანილია ჩეხეთში 1940-იან წლებში.

ჩეხური ტერიერი გაჩნდა სილიჰემის, სკოჩის და, შესაძლოა, დენდი-დინმონტ-ტერიერის შეჯვარების გზით. ეს ჯიში გამოიყვანა ჩეხმა გენეტიკოსმა ფრანციშ გორაკმა, რომელსაც უნდოდა შეექმნა ძაღლია გერმანული იაგდტერიერის მონადირის თვისებებიტ, ოღონდ უფრო მოკლეფეხება, ანუ სოროებში სამუშაოდ უფრო მისადაგებული. თავისებური გარეგნობის გამო ჩეხური ტერიერი ჩეხეთში სწრაფად გახდა ყველასათვის საყვარელი ოთახის ძაღლი. თუმცა, 1980-იან წლებში ის ისევ შეაჯვარეს სილიჰემ-ტერიერთან.

ჩეხურ ტერიერს გააჩნია ტიპური სოროს ტერიერის თვისებები, ესენია: სიჯიუტე, ამტანობა, ის ყოველთვის მზადაა ჩხუბის წამოსაწყებად, თუმცა აქვს სასიამოვნო და ცნობისმოყვარე ხასიათი. ჩეხური ტერიერის ბალანს განსაკუთრებული მოვლა სჭირდება, კარგად უძლებს სიცივეს და სიცხეს, ძნელად იწვრთნება, კარგი მოდარაჯეა. ჩეხური ტერიერის ბალნის შეფერილობა შეიძლება იყოს ღია ყავისფერი, მოცისფრო-ნაცრისფერი. აქვს ზომიერი სიგრძის, სამკუთხა ყურები, გრძელი ულვაშები და წვერი.

## რესურსები ინტერნეტში
* ჩეხური ტერიერი 

კატეგორია:ტერიერები
კატეგორია:ჩეხური წარმოშობის ძაღლის ჯიშები